ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-2462/96 υποβολή: Caroline Jackson (PPE) προς την Επιτροπή (23 Σεπτεμβρίου 1996)

Θέμα: Ελεύθερη κυκλοφορία προϊόντων σοκολάτας

Όσον αφορά τη Γερμανία το 1989 και την Ισπανία το 1990, η Επιτροπή επιβεβαίωσε συγκεκριμένα ότι τα προϊόντα σοκολάτας που περιέχουν φυτικό λίπος διάφορο του βουτύρου κακάο τα οποία παρασκευάζονται και τίθενται σε εμπορία σε ένα κράτος μέλος που επιτρέπει τη χρήση του προϊόντος αυτού, πρέπει να μπορούν να διακινούνται στο σύνολο της Κοινότητας με την αρχική τους ονομασία εφόσον ο καταναλωτής είναι ενήμερος για την παρουσία των λιπών αυτών. Η αρχή αυτή επιβεβαιώθηκε από την Επιτροπή στην πρότασή της για τροποποίηση της οδηγίας 73/241 (COM(95)722) ((EE C 231 της 09.08.1996, σελ. 1. )).

Κατά παράβαση της οδηγίας αυτής ωστόσο, η Ιταλία απαγόρευσε πρόσφατα την εισαγωγή προϊόντων σοκολάτας που περιέχουν φυτικό λίπος προερχόμενο από χώρες που επιτρέπουν τη χρήση του, εκτός εάν τα προϊόντα πωλούνται υπό την ονομασία «υποκατάστατο σοκολάτας».

1. Μπορεί η Επιτροπή να επιβεβαιώσει ότι τα προϊόντα σοκολάτας που περιέχουν φυτικό λίπος διάφορο του βουτύρου κακάο και παρασκευάζονται νόμιμα σε ένα κράτος μέλος επιτρέπεται να κυκλοφορούν ελεύθερα εντός ΕΕ με την αρχική τους ονομασία υπό την προϋπόθεση ότι θα αναγράφεται στη σήμανσή τους ότι περιέχουν φυτικό λίπος;

2. Σε ποιά διαβήματα προέβη η Επιτροπή προκειμένου να εξασφαλίσει ότι η Ιταλία θα σέβεται τις αρχές της ελεύθερης διακίνησης αγαθών και δεν θα δημιουργεί εμπορικούς φραγμούς στο πλαίσιο της Ενιαίας Αγοράς;

Απάντηση του κ. Monti εξ ονόματος της Επιτροπής (21 Νοεμβρίου 1996)

Η Επιτροπή αυτή τη στιγμή διεξάγει σφαιρικό έλεγχο της κατάστασης στον τομέα αυτό σε όλα τα κράτη μέλη. Δεν θα παραλείψει να ενημερώσει το αξιότιμο μέλος το συντομότερο δυνατό.
ΓΡΑΠΤΗ ΕΡΩΤΗΣΗ E-3152/96 υποβολή: Laura Gonzαlez Αlvarez (GUE/NGL) προς την Επιτροπή (22 Νοεμβρίου 1996)

Θέμα: Eπιδημία πνευμονίας στο Ανκαλά της επαρχίας Ηenares (Ισπανία)

Η εμφάνιση, κατά τον Αύγουστο του 1996, επιδημίας πνευμονίας που προκαλείται από το λεγόμενο «βακτηρίδιο των λεγεωναρίων» στο Αλκαλά της επαρχίας Ηenares προκάλεσε, μέχρι σήμερα, 16 θανάτους και 240 ακόμη κρούσματα, η πλειοψηφία εκ των οποίων σημειώθηκε σε άτομα προχωρημένης ηλικίας και πάσχοντα από πνευμονικές παθήσεις άλλου τύπου.

Δεδομένης της ανησυχίας του πληθυσμού λόγω της έλλειψης ενημέρωσης σχετικά με την αληθινή φύση της ασθένειας και λόγω του γεγονότος ότι το Αλκαλά της επαρχίας Ηenares υπήρξε, κατά τη δεκαετία του 80, μια από τις πόλεις που κατ' εξοχήν επλήγη από το λεγόμενο «σύνδρομο της ελαιοκράμβης» με πολυάριθμα θύματα «άτυπης πνευμονίας».

Σκοπεύει η Επιτροπή να ζητήσει από τις ισπανικές υγειονομικές αρχές μια αξιολόγηση σχετικά με την προέλευση, τους τρόπους μετάδοσης και τις επιπτώσεις της επιδημίας στον πληθυσμό;

Ποιές ενέργειες σκοπεύει να αναλάβει η Επιτροπή προκειμένου να παρασχεθούν στην πόλη αυτή όλοι οι ανθρώπινοι και τεχνικοί πόροι που είναι αναγκαίοι για την εξάλειψη των αιτίων της ασθένειας αυτής;

Απάντηση του κ. Flynn εξ ονόματος της Επιτροπής (14 Ιανουαρίου 1997)

Η Επιτροπή διαθέτει ειδικές πληροφορίες σχετικά με μια επιδημία πνευμονίας από το «βακτηρίδιο των λεγεωναρίων» που έπληξε την πόλη Alcala της επαρχίας Henares από το τέλος του Σεπτεμβρίου του 1996. Στις 18 Οκτωβρίου, καταγράφηκαν συνολικά 260 κρούσματα, μεταξύ των οποίων 197 άτομα που νοσηλεύτηκαν σε νοσοκομεία και 11 θάνατοι. Μια ορολογική επιβεβαίωση επιτεύχθηκε σε 49 ασθενείς, με την απομόνωση σε 6 περιπτώσεις της ομάδας ορού 1 (pontiac) του βακτηριδίου legionella pneumophila. Όσον αφορά το περιβάλλον, η ίδια ομάδα ορού βρέθηκε στους πύργους ψύξης και στις δεξαμενές νερού που βρίσκονται σε κατοικημένες περιοχές. Η επιδημιολογική έρευνα συνεχίζεται με την υποστήριξη του ιδρύματος Instituto Carlos III της Μαδρίτης.

Στο εξής έχουν τεθεί σε εφαρμογή μέτρα πρόληψης από τις υγειονομικές αρχές της περιφέρειας της Μαδρίτης, όπως το κλείσιμο των συστημάτων ψύξης στην περιοχή που έχει πληγεί από την εν λόγω επιδημία, η προσθήκη χλωρίου σε όλο το σύστημα παροχής ύδατος, καθώς και το καθάρισμα και η απολύμανση των πύργων ψύξης και των δεξαμενών νερού σ' αυτή τη ζώνη.

Η Επιτροπή δεν έλαβε αίτηση εκ μέρους των ισπανικών υγειονομικών αρχών για να συμπληρώσει τα τεχνικά μέσα και τους ανθρώπινους πόρους που ήδη χρησιμοποιούνται για τον έλεγχο αυτής της επιδημίας.
ΓΡΑΠΤΗ ΕΡΩΤΗΣΗ E-2510/96 υποβολή: Hiltrud Breyer (V) προς το (25 Σεπτεμβρίου 1996)

Θέμα: Επιδότηση διεθνών αεροπορικών εταιρειών

1. Μπορεί το Συμβούλιο των Υπουργών να με πληροφορήσει για ποιους λόγους δόθηκαν εποδοτήσεις σε εθνικές αεροπορικές εταιρείες (Air France και Iberia);

2. Υπάρχει δυνατότητα οι εταιρείες αυτές να λάβουν περαιτέρω επιδοτήσεις;

3. Με ποιο τρόπο πρόκειται να χειριστεί το Συμβούλιο των Υπουργών αιτήσεις επιδοτήσεων άλλων αεροπορικών εταιρειών της ΕΕ;

4. Ποια είναι τα αντικειμενικά κριτήρια σύμφωνα με τα οποία εκτιμούνται περαιτέρω αιτήσεις επιδοτήσεων άλλων αεροπορικών εταιρειών;

5. Πρόκειται το Συμβούλιο των Υπουργών να λάβει μέτρα, για να εμποδίσει περαιτέρω επιδοτήσεις σε αεροπορικές εταιρείες; Εάν ναι, ποια θα είναι τα μέτρα αυτά; Εάν όχι, γιατί δεν λαμβάνονται τα κατάλληλα μέτρα;

Απάντηση (17 Ιανουαρίου 1997)

Για την έγκριση των κρατικών ενισχύσεων, σύμφωνα με τα άρθρα 92 και 93 της Συνθήκης, υπεύθυνη είναι κυρίως η Επιτροπή. Η πλήρης διαδικασία και τα κριτήρια όσον αφορά τις κρατικές ενισχύσεις στον τομέα των αεροπορικών μεταφορών περιλαμβάνονται, στις κατευθυντήριες γραμμές σχετικά με την εφαρμογή των άρθρων 92 και 93 της Συνθήκης ΕΚ και του άρθρου 61 της Συμφωνίας για τον ΕΟΧ στις κρατικές ενισχύσεις στον τομέα των αεροπορικών μεταφορών ((ΕΕ C 350 της 10.12.1994, σελ. 5. )).

Το Συμβούλιο δεν έχει ενημερωθεί για καμία πρωτοβουλία της Επιτροπής με σκοπό την αλλαγή της νομοθεσίας και των διαδικασιών που εφαρμόζονται στις κρατικές ενισχύσεις στον τομέα των αεροπορικών μεταφορών.
ΓΡΑΠΤΗ ΕΡΩΤΗΣΗ E-2487/96 υποβολή: Josι Valverde Lσpez (PPE) προς την Επιτροπή (25 Σεπτεμβρίου 1996)

Θέμα: Έλεγχος της τήρησης των προδιαγραφών

Μπορεί να αναφέρει η Επιτροπή ποιά είναι η κατάσταση σχετικά με την εφαρμογή του άρθρου 171 της Συνθήκης όσον αφορά τις κυρώσεις για τη μη εφαρμογή του κοινοτικού δικαίου.

Απάντηση του κ. Santer εξ ονόματος της Επιτροπής (11 Δεκεμβρίου 1996)

Μέχρι σήμερα και στο πλαίσιο των διαδικασιών επί παραβάσει που κινούνται δυνάμει του άρθρου 171 της Συνθήκης ΕΚ, η Επιτροπή δεν έχει προσφύγει στο Δικαστήριο ζητώντας την καταβολή κατ' αποκοπήν ποσού ή χρηματικής ποινής από το ενδιαφερόμενο κράτος μέλος. Οι κατευθυντήριες γραμμές που σκοπεύει να ακολουθεί η Επιτροπή για την εφαρμογή του άρθρου 171 της Συνθήκης ΕΚ καθορίζονται σε ανακοίνωση σχετικά με την εφαρμογή του άρθρου 171, η οποία δημοσιεύτηκε στην Επίσημη Εφημερίδα ((ΕΕ αριθ. C 242 της 21.8.1996. )).
ΓΡΑΠΤΗ ΕΡΩΤΗΣΗ E-2963/96 υποβολή: Jesϊs Cabezσn Alonso (PSE) και Juan Colino Salamanca (PSE) προς την Επιτροπή (8 Νοεμβρίου 1996)

Θέμα: Μίγματα ελαιολάδου και σπορελαίων

Προβλέπεται κάποια δραστηριοποίηση της Επιτροπής με στόχο την απαγόρευση και την αποφυγή της ανάμιξης ελαιολάδου με σπορέλαια, ώστε να εμποδισθούν οι απάτες και να προστατευθεί η ποιότητα ενός προϊόντος με τόσο καλή φήμη όπως το ελαιόλαδο;

Απάντηση της κ. Gradin εξ ονόματος της Επιτροπής (16 Δεκεμβρίου 1996)

Η Επιτροπή συμφωνεί ότι είναι σημαντικό να διαφυλάσσεται η ποιότητα του ελαιόλαδου. Η ειδική ομάδα που συστήθηκε στον τομέα του ελαιόλαδου ((Ετήσια προγράμματα 1995 και 1996 της Επιτροπής για την καταπολέμηση της απάτης 7 COM (95) 98 τελικό της 8.2.1995, COM (96) 17 τελικό. )) ζήτησε από τις εθνικές υπηρεσίες ελέγχου να δίνουν ιδιαίτερη προσοχή στο θέμα αυτό.

Θα ήταν αντικανονική η διάθεση στην αγορά, με την ονομασία «ελαιόλαδο» ((Παράρτημα του κανονισμού αριθ. 136/66/ΕΟΚ - ΕΕ αριθ. 172, 309.1996 όπως τροποποιήθηκε από τον κανονισμό (ΕΟΚ) αριθ. 356/92 - ΕΕ αριθ. L 39, 15.2.1992. )), ενός προϊόντος που δεν ανταποκρίνεται στα οργανοληπτικά χαρακτηριστικά του ελαιόλαδου και, κατά συνέπεια, για το οποίο δεν είναι δυνατή η καταβολή ενίσχυσης. Αν διαπιστώνεται τέτοιου είδους παρατυπία, το ενδιαφερόμενο κράτος μέλος οφείλει να επιβάλει διοικητικές χρηματικές ποινές σύμφωνα με το άρθρο 3.β του κανονισμού 2568/91 ((ΕΕ αριθ. L 248, 5.9.1991. )), όπως τροποποιήθηκε από τον κανονισμό (ΕΟΚ) αριθ. 3288/92 ((ΕΕ αριθ. L 327, 13.11.1992. )), με την επιφύλαξη επιβολής άλλων αυστηρότερων ποινών.

Πάντως, δεν υφίσταται απαγόρευση στην εμπορία, χωρίς καταβολή ενίσχυσης, ενός προϊόντος που φέρει την ορθή ονομασία «μίγματα ελαίων».
ΓΡΑΠΤΗ ΕΡΩΤΗΣΗ E-2756/96 υποβολή: Caroline Jackson (PPE) προς την Επιτροπή (21 Οκτωβρίου 1996)

Θέμα: Δικαίωμα ψήφου των πολιτών της ΕΕ στη Γαλλία

Σε συνέχεια της απαντήσεώς που έδωσε στις 2 Απριλίου 1996 στη γραπτή ερώτηση αριθ. Ε-0452/96 ((ΕΕ C 217 της 26.7.1996, σελ. 45. )), ποιά μέτρα έχει λάβει ήδη η Επιτροπή προκειμένου να εξασφαλισθεί η εφαρμογή, εκ μέρους της γαλλικής κυβερνήσεως, της Συνθήκης του Μάαστριχτ σε ό,τι αφορά το δικαίωμα του εκλέγειν και εκλεγεσθαι όλων των πολιτών της ΕΕ στις εκλογές για την τοπική αυτοδιοίκηση;

Σε περίπτωση που η γαλλική κυβέρνηση συνεχίσει να αδιαφορεί, τι μπορεί να πράξει η Επιτροπή ούτως ώστε να εξασφαλισθεί η εφαρμογή του άρθρου αυτού της Συνθήκης; Μήπως τελικώς το άρθρο αυτό είναι απευθείας εφαρμόσιμο;

Απάντηση του κ. Monti εξ ονόματος της Επιτροπής (6 Δεκεμβρίου 1996)

Η Επιτροπή ακολουθεί τη διαδικασία που προβλέπεται στο άρθρο 169 της συνθήκης ΕΚ έναντι της Γαλλίας μέσω αιτιολογημένης γνώμης. Πράγματι, το κράτος αυτό εξακολουθεί να μην εγκρίνει τις απαραίτητες νομοθετικές, κανονιστικές και διοικητικές διατάξεις για να συμμορφωθεί προς την οδηγία 94/80/ΕΚ του Συμβουλίου της 19ης Δεκεμβρίου 1994 σχετικά με το δικαίωμα του εκλέγειν και εκλέγεσθαι κατά τις δημοτικές εκλογές για τους πολίτες της Ένωσης που διαμένουν σε κράτος μέλος του οποίου δεν έχουν την ιθαγένεια ((ΕΕ αριθ. L 368 της 31.12.1994. )).

Η γαλλική κυβέρνηση κατέθεσε νομοσχέδιο για τη μεταφορά της εν λόγω οδηγίας στο γαλλικό δίκαιο ενώπιον της Εθνοσυνέλευσης ((Σχέδιο οργανωτικού νόμου αριθ. 2.210. )). Σύμφωνα με τις γαλλικές αρχές, το κείμενο αυτό περιλαμβάνεται μεταξύ εκείνων που θα εγγραφούν στην ημερήσια διάταξη της Συνέλευσης κατά τις αρχές του προσεχούς έτους.
ΓΡΑΠΤΗ ΕΡΩΤΗΣΗ P-3039/96 υποβολή: Bernd Lange (PSE) προς την Επιτροπή (31 Οκτωβρίου 1996)

Θέμα: Προστατευτική ενδυμασία για τους μοτοσυκλετιστές - διαδικασία δοκιμής για προστατευτικά υλικά

Προκειμένου να βελτιωθεί η προστατευτική ενδυμασία των μοτοσυκλετιστών επιχειρείται ολοένα περισσότερο η ενσωμάτωση προστατευτικών υλικών στον ειδικό αυτό ρουχισμό. Τα προστατευτικά υλικά υποβάλλονται σε ειδική δοκιμή σύμφωνα με τις προδιαγραφές CΕ 95.

1. Αποτελεί μια τέτοιου είδους στατική δοκιμή που περιλαμβάνει τον έλεγχο της πρόσκρουσης μετάλλου σε μέταλλο, ενδεδειγμένη μέθοδο για την προσομοίωση πιθανών συνθηκών ατυχημάτων;

2. Δεν προκαλούνται κίνδυνοι τραυτματισμού των ατόμων που φορούν τον ειδικό αυτό ρουχισμό λόγω του μοναδικού κριτηρίου επιλογής του προστατευτικού υλικού (συμπαγής σύσταση);

3. Δεν θα πρέπει να καλύπτεται από τις δοκιμές και τις σχετικές προδιαγραφές η πλησιέστερη στο σώμα κρουστική ζώνη των οχημάτων και να προβλέπεται η κατά το δυνατόν εμπεριστατωμένη προσομοίωση πιθανών περιπτώσεων ατυχημάτων;

Απάντηση του κ. Bangemann εξ ονόματος της Επιτροπής (28 Νοεμβρίου 1996)

Τα προστατευτικά είδη ένδυσης για την καλύτερη προστασία ορισμένων τμημάτων του σώματος (αγκώνες, ώμοι, γόνατα κ.λ.π.) πρέπει να θεωρούνται ως είδη ατομικής προστασίας (ΕΡΙ) και κατά συνέπεια πρέπει να είναι σύμφωνα προς την οδηγία 89/686/ΕΟΚ ((Οδηγία 89/686/ΕΟΚ (ΕΕ αριθ. L 399 της 30.12.1989), όπως τροποποιήθηκε από τις οδηγίες 93/68/ΕΟΚ (ΕΕ αριθ. L 220 της 30.8.1993), 93/95/ΕΟΚ (ΕΕ αριθ. L 276 της 9.11.1993) και 96/58/ΕΚ (ΕΕ αριθ. L 236 της 18.9.1996). )) όπως έχει τροποποιηθεί, για την προσέγγιση των νομοθεσιών των κρατών μελών σχετικά με τα είδη ατομικής προστασίας.

1. Οι προφυλακτήρες που προστίθενται στα ενδύματα εν γένει είναι από πλαστικό και έχουν ως στόχο τη διάχυση των επιπτώσεων της κρούσης σε όλο το σώμα. Απ' όσο γνωρίζει η Επιτροπή δεν είναι μεταλλικοί. Οι προφυλακτήρες υπόκεινται σε εξέταση τύπου ΕΚ την οποία αναλαμβάνει κοινοποιηθείς οργανισμός. Δοκιμάζονται καταλλήλως λαμβάνοντας υπόψη τις συνθήκες των ατυχημάτων προκειμένου να εξακριβωθεί κατά πόσο συμμορφώνονται προς τις αντίστοιχες διατάξεις της οδηγίας 89/686/ΕΟΚ. Όταν διαπιστώνεται ότι ανταποκρίνονται στις βασικές διατάξεις της οδηγίας αυτής, τους χορηγείται το σήμα ΕΚ.

2. Οι προφυλακτήρες έχουν στρογγυλεμένα άκρα και είναι κατάλληλης μορφής προκειμένου να ελαχιστοποιούν τους κινδύνους τραυματισμού. Επιπλέον, αποτελούνται από υλικά αναδιανομής των κραδασμών ή απορρόφησης ενέργειας προκειμένου να απαλύνουν τις επιπτώσεις των ατυχημάτων.

3. Είναι ιδιαίτερα δύσκολο να προβλεφθούν οι ζώνες απορρόφησης κινητικής ενέργειας συνεπεία συμπτωματικής κρούσης. Η Επιτροπή θα εξετάσει με τα εμπλεκόμενα μέρη, και ιδίως τους κατασκευαστές και τους κοινοποιηθέντες οργανισμούς, τη δυνατότητα εκτέλεσης προσομοιώσεων για τα ατυχήματα με στόχο τη βελτίωση των προφυλακτήρων.
ΓΡΑΠΤΗ ΕΡΩΤΗΣΗ E-2651/96 υποβολή: Nuala Ahern (V) προς το (10 Οκτωβρίου 1996)

Θέμα: Συνέπειες της παρασκευής καυσίμων πλουτωνίου ΜΟΧ στο Sellafield

Το βρετανικό Κοινοβούλιο πληροφορήθηκε με γραπτή υπουργική απάντηση στις 2 Ιουλίου 1996 (στήλη 398 της επίσημης έκθεσης) ότι το Υπουργείο Περιβάλλοντος ετοίμαζε την υποβολή δεδομένων, δυνάμει του Άρθρου 37 της Συνθήκης ΕΚΑΕ, σχετικά με τις περιβαλλοντικές επιπτώσεις του νέου εργοστασίου παρασκευής καυσίμων πλουτωνίου ΜΟΧ στο Sellafield.

Έχοντας υπόψη τις πανκοινοτικές και διεθνείς σχέσεις από την αύξηση του παγκοσμίου εμπορίου πυρηνικών εκρηκτικών υλών όπως το πλουτώνιο, έχει το Συμβούλιο εξετάσει την προβλεπόμενη εξάπλωση του εμπορίου πλουτωνίου;

Απάντηση (30 Ιανουαρίου 1997)

1. Το Συμβούλιο επιβεβαιώνει ότι το Ηνωμένο Βασίλειο, σύμφωνα προς τις διατάξεις του άρθρου 37 της Συνθήκης Ευρατόμ, έχει διαθέσει στην Ευρωπαϊκή Επιτροπή τα γενικά δεδομένα για τις εγκαταστάσεις στις οποίες αναφέρεται η Αξιότιμη Κυρία Βουλευτής. Μέχρι στιγμής όμως, η Επιτροπή δεν έχει εκφέρει ουδεμία γνώμη.

2. Το Συμβούλιο θα ήθελε να υπενθυμίσει την ευρεία έκταση την οποία κατέχει η περί τα πυρηνικά κοινοτική νομοθεσία.

Όντως, οι περί υγειονομικής προστασίας διατάξεις του Κεφαλαίου ΙΙΙ της Συνθήκης Ευρατόμ παρέχουν τη δυνατότητα για την εφαρμογή των ενδεδειγμένων μέτρων. Τοιουτοτρόπως, προσφάτως, συγκεκριμένα δε στις 13 Μαϊου 1996, το Συμβούλιο θέσπισε την Οδηγία 96/29/Ευρατόμ, του Συμβουλίου ((ΕΕ αριθ. L 159 της 29.6.1996, σελ. 1. )), «για τον καθορισμό των βασικών κανόνων ασφάλειας για την προστασία της υγείας των εργαζομένων και του πληθυσμού από τους κινδύνους που προκύπτουν από ιονίζουσες ακτινοβολίες», κανόνων που ήλθαν να ενισχύσουν τους εν ισχύι κανόνες προστασίας.

Εξάλλου, με την εφαρμογή των διατάξεων του Κεφαλαίου VII της εν λόγω Συνθήκης Ευρατόμ, κατοχυρόνεται έλεγχος της ασφάλειας, στοιχείο εξαιρετικής σημασίας για το εμπόριο πυρηνικών υλών.

3. Επίσης, το Συμβούλιο επιθυμεί να υπενθυμίσει ότι, προσφάτως, η Διεθνής Οργανισμός Ατομικής Ενέργειας (ΔΟΑΕ) ενέκρινε αυστηρότερους κανόνες για τις μεταφορές πυρηνικών υλικών, κανόες που πρόκειται να ενσωματωθούν στη νομοθεσία εκάστου Κράτους.
ΓΡΑΠΤΗ ΕΡΩΤΗΣΗ P-2634/96 υποβολή: Ingo Friedrich (PPE) προς την Επιτροπή (8 Οκτωβρίου 1996)

Θέμα: Κατάλογος των ΜΜΕ που έχουν συμμετάσχει στα ερευνητικά προγράμματα της ΕΕ

Στις υπηρεσίες της Ευρωπαϊκής Επιτροπής και στους κόλπους της συμβουλευτικής επιτροπής IRDAC έχει γίνει επανειλημμένα λόγος για ένα κατάλογο των μικρομεσαίων επιχειρήσεων (ΜΜΕ) που έχουν συμμετάσχει σε ερευνητικά προγράμματα της Ευρωπαϊκής Ένωσης.

Έχει δημοσιευτεί ο εν λόγω κατάλογος;

Θα μπορούσα να έχω ένα αντίγραφο του καταλόγου αυτού;

Απάντηση της Κας Cresson εξ ονόματος της Επιτροπής (19 Νοεμβρίου 1996)

Δεν υφίσταται ένας και μοναδικός, περιεκτικός κατάλογος, όπως αναφέρει το αξιότιμο μέλος του Κοινοβουλίου στην ερώτησή του. Ωστόσο, πληροφορίες σχετικά με μικρομεσαίες επιχειρήσεις (ΜΜΕ) που συμμετέχουν στα κοινοτικά ερευνητικά προγράμματα αφενός δημοσιεύονται στο συγκεντρωτικό κατάλογο έργων των διαφόρων προγραμμάτων, και αφετέρου μπορούν να ληφθούν ανά πάσα στιγμή on-line από τη βάση δεδομένων CORDIS (http: \ \ www.cordis.lu).
ΓΡΑΠΤΗ ΕΡΩΤΗΣΗ E-3077/96 υποβολή: Wolfgang Kreissl-Dφrfler (V) προς την Επιτροπή (18 Νοεμβρίου 1996)

Θέμα: Βόειο κρέας

1. Πόσοι τόννοι βοείου κρέατος αποσύρθηκαν από την κοινοτική αγορά στο πλαίσιο της παρέμβασης από το 1990, ανά έτος και ανά κράτος μέλος;

2. Πόσοι τόννοι βοείου κρέατος από τις ποσότητες που υπόκεινται σε καθεστώς παρέμβασης αποθεματοποιούναι ανά έτος και ανά κράτος μέλος σε

α) δημόσιες αποθήκες

β) ιδιωτικές αποθήκες

3. Ποιό το ύψος των αποθεματοποιημένων ποσοστήτων βοείου κρέατος, σε τόννους, σε κάθε κράτος μέλος κατανεμημένων ανά δημόσιους και ιδιωτικούς χώρους αποθήκευσης;

4. Πόσα βοοειδή έχουν σφαγεί, σε ετήσια βάση, από το 1990 στη Μεγάλη Βρετανία λόγω

α) προσβολής από την ΣΕΒ

β) υπονοιών για την προσβολή τους από την ΣΕΒ;

5. Πόσοι τόννοι βοείου κρέατος προκύπτουν από τη σφαγή των ζώων που αναφέρεται στο ερώτημα 4;

6. Πόσα βοοειδή έχουν σφαγεί έως τώρα στη Μεγάλη Βρετανία στο πλαίσιο του προγράμματος σφαγής προσβληθέντων από την ΣΕΒ ζώων;

7. Πόσες εγκαταστάσεις αποθεματοποίησης υπάρχουν στη Μεγάλη Βρετανία ταξινομημένες ανά δημόσιες και ιδιωτικές αποθήκες;

Σε πόσους τόννους εκτιμάται η χωρητικότητα των εγκαταστάσεων αυτών;

Απάντηση του κ. Fischler εξ ονόματος της Επιτροπής (31 Δεκεμβρίου 1997)

Λόγω του εύρους της απάντησης, στην οποία περιλαμβάνονται πολλοί πίνακες, η Επιτροπή την διαβιβάζει απευθείας στο Αξιότιμο Μέλος του Κοινοβουλίου και στη Γενική Γραμματεία του Κοινοβουλίου.
ΓΡΑΠΤΗ ΕΡΩΤΗΣΗ E-3049/96 υποβολή: Francisco Lucas Pires (PPE) προς την Επιτροπή (18 Νοεμβρίου 1996)

Θέμα: Παράλειψη να περιληφθεί η πορτογαλική γλώσσα σε επίσημη έκδοση

Ένα έντυπο, στη γαλλική γλώσσα, της συλλογής «Η Ευρώπη σε κίνηση», που δημοσιεύθηκε από την «Υπηρεσία Επισήμων Εκδόσεων των Ευρωπαϊκών Κοινοτήτων» το 1995 στο Λουξεμβούργο υπό την αιγίδα της Γενικής Διεύθυνσης Πληροφοριών, Επικοινωνιών, Παιδείας, Οπτικοακουστικών Μέσων της Ενότητας Δημοσιεύσεων, rue de la Loi 200 B - 1049 Βρυξέλλες, και υπό τον τίτλο « Les Institutions de l'Union Europιene» αναφέρει στα προκαταρκτικά, στο εσωτερικό μέρος του εξωφύλλου, ότι «La presente publication est ιditιe dans toutes les langues de la Communautι europιenne: espagnol, danois, allemand, grec, anglais, franηais, italien, nιerlandais, finlandais et suιdois», παραλείποντας την πορτογαλική.

Θα μπορούσε άραγε η Επιτροπή να αναφέρει το λόγο αυτής της απίστευτης παράλειψης και κατά πόσον έχει πραγματοποιηθεί επανόρθωση του σφάλματος;

Απάντηση του κ. Oreja εξ ονόματος της Επιτροπής (13 Δεκεμβρίου 1996)

Η παράληψη της αναφοράς της ύπαρξης της πορτογαλικής έκδοσης στη σελίδα 2 του εξώφυλλου της γαλλικής έκδοσης του πολύπτυχου «Τα θεσμικά όργανα της Ευρωπαϊκής Ένωσης» οφείλεται σε σφάλμα το οποίο, όμως, επανορθώθηκε στις επόμενες εκδόσεις της σειράς «η Ευρώπη σε κίνηση» στο πλαίσιο της οποίας κυκλοφόρησε η δημοσίευση αυτή. Το ενλόγω πούπτυχο δημοσιεύτηκε πράγματι στα πορτογαλλικά με τίτλο «As instituiητes da Uniβo Europeia». Η Επιτροπή θα στείλει στον αξιότιμο βουλευτή καθώς και στη Γενική Γραμματεία του Κοινοβουλίου αντίτυπο της σχετικής δημοσίευσης.
ΓΡΑΠΤΗ ΕΡΩΤΗΣΗ E-2890/96 υποβολή: David Bowe (PSE) προς την Επιτροπή (31 Οκτωβρίου 1996)

Θέμα: Συσκευασίες

Μια πρόσφατη ανάλυση του κύκλου ζωής που πραγματοποίησε η κυβέρνηση της Δανίας κατέληξε στο συμπέρασμα ότι τα κουτιά αλουμινίου για τα διάφορα ποτά θα μπορούσαν να θεωρηθούν αποδεκτά για χρήση ενώ τα αντίστοιχα κουτιά από χάλυβα δεν είναι αποδεκτά. Εντούτοις, άλλη ανεξάρτητη μελέτη κατέληξε στο αντίθετο ακριβώς συμπέρασμα. Έχοντας υπόψη όλα τα ανωτέρω, έχει μήπως η Επιτροπή τυχόν σχέδια για επανεξέταση των στοιχείων που επιστρατεύονται προς στήριξη της απαγόρευσης εκ μέρους της Δανίας των κονσερβών αλουμινίου και χάλυβα και, εάν όχι, για ποιό λόγο;

Απάντηση της κας Bjerregaard εξ ονόματος της Επιτροπής (16 Δεκεμβρίου 1996)

Ήδη από 1ης Ιουλίου 1996, τα κράτη μέλη οφείλουν να συμμορφώνονται με τις απαιτήσεις που ορίζει η οδηγία 94/62/ΕΚ περί συσκευασίας και απoβλήτων συσκευασίας ((ΕΕ αριθ. L 365 της 31.12.1994. )).

Η Επιτροπή εξετάζει τις διατάξεις εθνικής νομοθεσίας που της έχουν κοινοποιηθεί από τα κράτη μέλη. Στην περίπτωση της Δανίας, η Επιτροπή δεν έχει ακόμη ολοκληρώσει την εξέταση. Ωστόσο, η Επιτροπή είναι της γνώμης ότι, καταρχήν, η οδηγία 94/62/ΕΚ δεν επιτρέπει στα κράτη μέλη να επιβάλλουν ολική απαγόρευση ορισμένων ειδών συσκευασίας, υπό τον όρο ότι συμμορφούνται με τις βασικές απαιτήσεις που καθορίζουν τα άρθρα 9, 11, καθώς και το παράρτημα ΙΙ της εν λόγω οδηγίας. Οι απαιτήσεις αυτές δύνανται, καταρχήν, να ικανοποιηθούν από τα αλουμινένια και χαλύβδινα κουτιά ποτών. Κατά συνέπειαv, η Επιτροπή δεν κρίνει σκόπιμο, όσον αφορά τις νομικές επιπτώσεις της οδηγίας 94/62/ΕΚ, να αντιμετωπίσει κατά διαφορετικό τρόπο τα δύο υλικά.
ΓΡΑΠΤΗ ΕΡΩΤΗΣΗ E-2609/96 υποβολή: Noλl Mamθre (V) προς την Επιτροπή (11 Οκτωβρίου 1996)

Θέμα: Ενσωμάτωση της πρώτης οδηγίας περί σημάτων στο αντίστοιχο εθνικό δίκαιο των δεκαπέντε κρατών μελών

Έχουν άραγε ενσωματώσει στο δίκαιό τους και τα δεκαπέντε κράτη μέλη την πρώτη οδηγία αριθ. 89/104/ΕΟΚ του Συμβουλίου της 21ης Δεκεμβρίου 1988 περί σημάτων ((ΕΕ L 40 της 11.02.1989, σελ. 1. )).

Ποια είναι συγκεκριμένα η κατάσταση όσον αφορά την Αυστρία, το Βέλγιο, την Φινλανδία, την Ιρλανδία, το Λουξεμβούργο, τις Κάτω Χώρες και τη Σουηδία;

Πώς σκέπτεται να ενεργήσει η Επιτροπή για να εξαλειφθούν στο πλαίσιο της ενιαίας αγοράς οι στρεβλώσεις στον ανταγωνισμό που ενδέχεται να προκύψουν από πιθανές παραλείψεις κατά την ενσωμάτωση στο εθνικό δίκαιο;

Απάντηση του κ. Monti εξ ονόματος της Επιτροπής (19 Νοεμβρίου 1996)

Όλα τα κράτη μέλη έχουν ενσωματώσει στην εθνική τους νομοθεσία την οδηγία του Συμβουλίου (ΕΚ) 89/104.

Η Αυστρία, η Φινλανδία και η Σουηδία εφάρμοσαν την οδηγία στη νομοθεσία τους περί εμπορικών σημάτων στο πλαίσιο της ίδρυσης του Ευρωπαϊκού Οικονομικού Χώρου (η Αυστρία από 1ης Ιανουαρίου 1993 και η Φινλανδία από 1ης Φεβρουαρίου 1993). Τα κράτη μέλη της Benelux προσάρμοσαν τη νομοθεσία τους περί εμπορικών σημάτων με την ενιαία νομοθετική πράξη περί εμπορικών σημάτων της Benelux της 19ης Μαρτίου 1962, η οποία τέθηκε σε ισχύ από 1ης Ιανουαρίου 1971. Η οδηγία ενσωματώθηκε στην ενιαία νομοθετική πράξη περί εμπορικών σημάτων της Βenelux με ισχύ από 1ης Ιανουαρίου 1996. Η Ιρλανδία έλαβε μέτρα σχετικά με την οδηγία μέσω του Νόμου περί εμπορικών σημάτων, του 1996, ο οποίος τέθηκε σε ισχύ από τις 4 Ιουλίου 1996.

Η Συνθήκη ΕΚ επιφορτίζει την Επιτροπή με την επίβλεψη της ορθής εφαρμογής της κοινοτικής νομοθεσίας. Στο πλαίσιο αυτό η Επιτροπή εξετάζει σήμερα τους νόμους περί εμπορικών σημάτων των κρατών μελών προκειμένου να διαπιστώσει αν η οδηγία έχει ενσωματωθεί ορθά στη νομοθεσία τους. Για τα κράτη μέλη που δεν έχουν εκπληρώσει τις υποχρεώσεις τους στο πλαίσιο της οδηγίας, η Επιτροπή θα λάβει στο πλαίσιο του άρθρου 169 της Συνθήκης, τα απαραίτητα μέτρα προκειμένου να προσαρμόσουν τη νομοθεσία τους στην οδηγία.